CELEX: 62010CN0135
Language: mt
Date: 2010-03-15 00:00:00
Title: Kawża C-135/10: Talba għal deċiżjoni preliminari mressqa mill-Corte di Appello di Torino (l-Italja) fil- 15 ta’ Marzu 2010 — SCF Consorzio Fonografici vs Marco Del Corso

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 134/27
            
         Talba għal deċiżjoni preliminari mressqa mill-Corte di Appello di Torino (l-Italja) fil-15 ta’ Marzu 2010 — SCF Consorzio Fonografici vs Marco Del Corso
   (Kawża C-135/10)
   2010/C 134/42
   Lingwa tal-kawża: it-Taljan
   
      Qorti tar-rinviju
   
   Corte di Appello di Torino
   
      Partijiet fil-kawża prinċipali
   
   
      Rikorrenti: SCF Consorzio Fonografici
   
      Konvenut: Marco Del Corso
   
      Domandi preliminari
   
   
               (1)
            
            
               Il-Konvenzjoni ta’ Ruma fuq il-Protezzjoni tal-Artisti, tal-Produtturi tal-Fonogrammi u tal-Organizzazzjonijiet tax-Xandir tas-26 ta’ Ottubru 1961, il-Ftehim TRIPs (The Agreement on Trade Related Aspects of Intellectual Property Rights), u t-Trattat WIPO (World Intellectual Property Organization) fuq l-interpretazzjonijiet u l-eżekuzzjonijiet u fuq il-fonogrammi (WPPT) huma direttament applikabbli fis-sistema legali Komunitarja?
            
         
               (2)
            
            
               Is-sorsi msemmija iktar ’il fuq tad-dritt internazzjonali huma wkoll direttament applikabbli fir-relazzjonijiet bejn individwi?
            
         
               (3)
            
            
               Il-kunċetti rispettivi ta’ “komunikazzjoni lill-pubbliku” li jinsabu fit-testi li jirriżultaw mid-dritt tat-trattati msemmija iktar ’il fuq huma konformi ma’ dawk Komunitarji li jinsabu fid-Direttivi 100/92/KE (1) u 2001/29/KE (2), u fil-każ li ma jkunux, liema sors għandu jkollu preċedenza?
            
         
               (4)
            
            
               Ix-xandir b’xejn ta’ fonogrammi li jsir ġewwa l-kliniċi dentistiċi privati li jeżerċitaw attività ekonomika bħala attività professjonali, favur il-klijentela tagħhom li jibbenefikaw minn dan ix-xandir indipendentement mir-rieda tagħhom, jikkostitwixxi “komunikazzjoni lill-pubbliku”, jew “jagħmlu disponibbli lill-pubbliku” skont l-Artikolu 3(2)(b) tad-Direttiva 2001/29/KE?
            
         
               (5)
            
            
               Din l-attività ta’ xandir tagħti dritt għall-ġbir ta’ remunerazzjoni favur il-produtturi fonografiċi?
            
         
      (1)  ĠU Edizzjoni Speċjali bil-Malti, Kapitolu 17, Vol. 1, p. 120
   
      (2)  ĠU Edizzjoni Speċjali bil-Malti, Kapitolu 17, Vol. 1, p. 230